
Ο Παναγιώτης Λάρκου ήταν υποψήφιος βουλευτής Λεμεσού µε το ΑΙΚΕΛ. Στην εκλογική διαδικασία πήρε 1316 και ήρθε στην 9η θέση. Ο 
κ.Λάρκου ευχαριστώντας τον κόσµο που τον εμπιστεύτηκε µε την ψΨήφοτου, ζήτησε και µια «μεγάλη συγγνώμη». Σε ό,τι αφορά το ΑΚΕΛ 
κι επειδή δεν είναι στο δικό τους συνέδριο (θα γίνει εκτός απροόπτου τον Ιούνιο) µιας και δεν είναι µέλος, µίλησε δημόσια. 


Ο κ.Λάρκου έγραψε τα πιο κάτω: 


«Μόλις ολοκλήρωσα τις εργασίες του τακτικού εσωτερικού µου συνεδρίου. 

Κι ενώ θα ήθελα να χαρίσω ένα τεράστιο ευχαριστώ, νιώθω πως το σωστό είναι να ζητήσω µια µεγάλη συγγνώμη. 

Από όλους τους φίλους, τους γνωστούς και αγνώστους που πήγαν στην κάλπη, συγγνώμη που δεν κατάφερα να ακουστώ πιο δυνατά ή 
πιο καθαρά ή πιο γοητευτικά. 

Συγγνώμη που δεν κατάφερα να εμπνεύσω περισσότερους. 

Συγγνώμη που το τέταρτο χρώμα της Βουλής είναι το μαύρο. 

Αν σας έκανα να νιώσετε ελπίδα µόνο και µόνο για να είναι το χαστούκι πιο δυνατό, συγγνώμη. 

Σε ό,τι αφορά στο ΑΙΚΕΛ κι επειδή δεν θα είµαι στο δικό τους συνέδριο µιας και δεν είµαι µέλος να αφήσω εδώ δηµόσια αυτά που έλεγα 
και εσωτερικά τον τελευταίο καιρό. 

Δεν µπορείς να νικήσεις το τέρας, αν αρχίσεις να του µοιάζεις. 

Δεν µπορείς να φέρεις την αλλαγή αν αλλάξεις τη βιτρίνα σου, αλλά έχεις κατεβάσει τα ρολά και δεν βλέπει κανείς µέσα. 

Δεν µπορείς να πείσεις για την ποιότητα του ψηφοδελτίου σου όταν στη µοναδική δηµόσια συγκέντρωση οι υποψήφιοι κάθονται φρόνιµα 
σε µια καρέκλα, χωρίς το δικαίωµα να εκφέρουν λόγο. Κανείς δεν ψηφίστηκε επειδή µπορεί να κάθεται φρόνιµα σε µια καρέκλα. 

Και σίγουρα δεν µπορείς να προσεγγίσεις τους νέους αν οι νέοι υποψήφιοι σου αναλώνονται σε πρωινά πεντάλεπτα (την ώρα που οι 
συνομήλικοι τους είναι στη δουλειά) και στα βραδινά πάνελ εκεί που μετράει, παίζεις την ἴδια κασέτα. 

Είδα πολλά εσωτερικά δάκτυλα να σηκώνονται τους τελευταίους µήνες. 

Και αντί να δείχνουν ποιος είναι ο καλύτερος για να ψηφιστεί, να δείχνουν ποιον δεν θέλουμε, ποιος δεν κάνει, ποιον να µην στηρίξουμε 
άδικα γιατί αν ναι, µπορεί να βγει ο άλλος. Καλά. Αφού δεν τους θέλατε, τι τους βάλατε; Και μετά ανεµίζατε τα δάκτυλα; 

Όταν ανεµίζουν πολλά δάκτυλα, στο τέλος πάντα βγαίνει κάποιο µάτι. 

Δυστυχώς. 

Στη δουλειά µου (όσοι την κάνουν σοβαρά), αν µια παράσταση δεν αρέσει, δε λέμε φταίει το κοινό που είναι απαίδευτο. 

Καθόμαστε να δούµε πού κάναμε λάθος εμείς. 

Στη δουλειά µου, ξέρουμε πως το αποτέλεσµα είναι τόσο καλό, όσο ο χειρότερος ηθοποιός της ομάδας. 

Στη δουλειά µου όταν τρώμε χαστούκια δεν γυρίζουµε το άλλο μάγουλο. Γυρνάμε το Χέρι και χώνουμµε άλλο ένα χαστούκι εµείς οι ίδιοι 
στο ίδιο μάγουλο, µπας και συνέλθουμε. 

Με όσους αντέχουν ακόµα θα ζξαναβρεθούµε στο ὀρόμο, έξω από τη Βουλή, για όσο χρειαστεί. Μέχρι ο δρόμος να οδηγήσει πάλι στην 
κάλπη. 

Καλημέρα και καλή τύχη». 


0 [] σιοιε Τάθοί 


25-11-21. 11922 ΑΜ 


